kalixlouiis/myanmar-wikipedia-corpus huggingface dataset:
ထို့နောက်သူတို့မိသားစု မိုင်ယာမီသို့ပြောင်းရွေ့ခဲ့ကြသည်။
ထိုအရပ်တွင် ဘေးဇို့စ် က မိုင်ယာမီ ပယ်မက်တို အထက်တန်းကျောင်းသို့ တတ်ရောက်ခဲ့ သည်။
အထက်တန်းကျောင်းသားအရွယ်ကပင် Florida တက္ကသိုလ်တွင်(ကျောင်းသားအဆင့်) သိပ်ပံဆိုင်ရာလေ့ကျင့်မှူ သင်တန်း ကို တတ်ရောက်ခဲ့သည်။
ထိုသို့တတ်ရောက်ခဲ့ခြင်းကြောင့် ၁၉၈၂ ခုနှစ်တွင် Silver Knight ဆုကို ရယူနိုင်ခဲ့သည်။
သူသည် ပရင်စတန် တက္ကသိုလ်သို့ဝင်ရောက်ခွင့်ရပြီး ရူပဗေဒပညာရပ်ကို လေ့လာခဲ့သည်။
သို့သော် မကြာမီပင် ကွန်ပြူတာနယ်ပင်သို့ ပြန်လည် ဝင်ရောက်ပြီး summa cum laude, Phi Beta Kappa with Bachelor of Science degree in computer science နှင့် electrical engineering ဘွဲ့ရရှိခဲ့သည်။
Bezos was awarded an honorary doctorate in Science and Technology from Carnegie Mellon University in 2008. ၂၀၀၈ ခုနှစ်တွင် ကာနက်ဂျီ မယ်လွန် တက္ကသိုလ် မှ သိပ္ပံနှင့် နည်းပညာဆိုင်ရာ ဂုဏ်ထူးဆောင် ပါရဂူ ဘွဲ့ကို ချီးမြှင့်ခြင်းခံရသည်။
အလုပ်အကိုင် ၁၉၈၆ ခုနှစ်တွင် ပရင့်စတန်မှ ဘွဲ့ရပြီးနောက် ဘေးဇို့စ် သည် Wall Street တွင် ကွန်ပြူတာနယ်ပယ်၌လုပ်ကိုင်ခဲ့သည်။
ပြီးနောက် Fitel အမည်ရှိ ကုမ္ပဏီ ၏ နိုင်ငံတကာ ကုန်သွယ်မှု ဆိုင်ရာလုပ်ငန်းမျာတွင် အသုံးပြုသော network ပိုင်းဆိုင်ရာကို တာဝန်ယူပြီး အဖြစ်လုပ်ကိုင်ခဲ့သည် ဘီဇို့စ် သည် Bankers Trust ကုမ္ပဏီတွင် အလုပ်လုပ်ရင်း ဒု-ဥက္ကဋ္ဌ ဖြစ်လာခဲ့သည်။
D. E. Shaw & Co. ကုမ္ပဏီအတွက် လည်း computer science ဆိုင်ရာလုပ်ငန်းများကိုလည်း လုပ်ကိုင်ခဲ့သည်။
၁၉၉၄ ခုနှစ်တွင် Amazon.com ကို တည်ထောင်ခဲ့သည်။
Amazon စီးပွားရေး စီမံကိန်း ကို ချမှတ်နိုင်ခဲ့ပြီး နယူးယောက်မှ ဆီတယ် အထိ သူ၏ လုပ်ငန်းများကို လွမ်းခြုံမှု ရှိစေရန် လုပ်ဆောင်ခဲ့သည်။
Amazon လုပ်ငန်း အစီအစဉ်ကို လမ်းသွားနေရင်းနှင့် ရေးနေခဲ့ပြီး လုပ်ငန်း စတင် အကောင်အထည်ဖော် တော့ သူ၏ မူရင်းကုမ္ပဏီ ဂိုဒေါင်ကလေး တွင် ဖြစ်သည်။
သူသည် Amazon ကို ကြိုးစား လုပ်ဆောင်ခဲ့သဖြင့် အောင်မြင်လာပြီးနောက် ထင်ရှားမှူ အရှိဆုံး စွန့်ဦးတီထွင်သူ ဘီလျံနာ တစ်ဦး ဖြစ်လာခဲ့သည်။
၂၀၀၄ ခုနှစ်တွင် human spaceflight များလုပ်ဆောင်နိုင်ရန် Blue Origin ကုမ္ပဏီ ကို တည်ထောင်ခဲ့သည်။
ဘီဇို့စ် သည် သူ၏စီးပွားရေး လုပ်ငန်း နှင့် ပတ်သက်လျှင် လွန်စွာ ဂရုစိုက်သူဖြစ်သည်။
Condé Nast's Portfolio.com ၏ ဖော်ပြချက်အရ သူသည် ပျော်ပျော်နေတတ်သော သူဖြစ်သော်လည်း အလုပ်နှင့် ပတ်သက်လျှင် လောဘဇောကြီးသည့်နေရာတွင်နာမည်ဆိုးသော စာအုပ်ဆန်သည့် ပုဂ္ဂိုလ်ဖြစ်သည်။
စေ့စပ်သေချာလွန်းသည့် နေရာတွင် သူထုတ်ဝေသည့် Amazon တွင်ဖော်ပြထားသည့်အကြောင်အရာများကို တစ်ခုမကျန်သိရှိ နိုင်အောင် လွန်စွာသေးငယ်သည့် အချက်အလက်လေးများက အစ ဂရုစိုက်ကြည့်ရှု လေ့ ရှိသည်။
ဉာဏ်ရည်တု Artificial Artificial Intelligence (AAI) ဆိုသည့် အသုံးအနှုန်း ကို Artificial Intelligence (AI) ကို ကိုးကားပြီး ဂျက်ဖ် ဘေးဇို့စ် တီထွင်ခဲ့သည်။
ပမာ ဆိုရသော် ဓာတ်ပုံထဲမှ လူတစ်ဦးကို ယောက်ျား ၊ မိန်းမ အဖြစ် ခွဲခြားပေးခြင်းဖြစ်သည်။
သို့သော် ထို သို့လုပ်ဆောင်မှု သည် ကွန်ပြူတာထက် လူသားများက ပိုမို မြန်ဆန် မှန်ကန်နေဆဲဖြစ်သည်။
Artificial Intelligence (AI) သည် အဆိုပါ လုပ်ဆောင်မှူ ကို မှန်ကန်ပြည့်စုံအောင်မဆောင်ရွက်နိုင်ချေ။
Artificial Artificial Intelligence (AAI) ကမူ အဆိုပါ လုပ်ဆောင်ချက်မျိုးကို ပိုမိုကောင်းမွန်စေရန် ပြုလုပ်ပေးခြင်းဖြစ်သည်။
(AAI) သည် Amazon Mechanical Turk ၏ စည်းမျဉ်းများကို ကို ပိုမို ထင်ရှားစေရန် အတွက်လည်းဖြစ်သည်။
ဂုဏ်ပြုခံရမှုများ တိုင်းမ် မဂ္ဂဇင်း ၏ ၁၉၉၉ ခုနှစ်အတွက် Person of the Year အဖြစ် သတ်မှတ်ခြင်းခံရသည် ၂၀၀၈ ခုနှစ်တွင် အမေရိကန်၏ ထိပ်တန်း ခေါင်းဆောင် တစ်ဦးအဖြစ် U.S. News & World Report အဖွဲ့ကြီးမှ ရွေးချယ် ခြင်းခံရသည်။
ဆန်နေးလ် ဘဟာသီ မီတယ် (सुनील भारती मित्तल)ကို ၁၉၅၇ ခုနှစ် အောက်တိုဘာလ ၂၃ ရက်နေ့တွင် မွေးဖွားခဲ့ပြီး အိန္ဒိယနိုင်ငံ၏ ဆက်သွယ်ရေးလောက၌ အရေးပါသူ၊ လူမှုရေးကူညီတတ်သူ၊ Bharti Enterprise ၏ တည်ထောင်သူ ဥက္ကဋ္ဌနှင့် စီမံသူဒါရိုက်တာတစ်ဦးဖြစ်သည်။
၇.၂ ဘီလျံဒေါ်လာလည်ပတ်ငွေကြေးကြောင့် ကုမ္ပဏီသည် အာရှနှင့်အာဖရိက ၁၉ နိုင်ငံမှ သုံးစွဲသူပေါင်း ၁၉၀ မီလျံကျော်ဖြင့် အိန္ဒိယ၏ အကြီးဆုံး GSM-အခြေခံ မိုဘိုင်းလ်ဖုန်းဝန်ဆောင်မှုနှင့် ကမ္ဘာ့ပဉ္စမမြောက်အကြီးဆုံး ဝိုင်ယာလက်စ် ကုမ္ပဏီတို့ကို လည်ပတ်စီမံနေသည်။
သူသည် (ယခင် MP)ဖြစ်သော Sat Paul နှင့် Lalita တို့၏ သားဖြစ်သည်။
၂၀၀၇ ခုနှစ်တွင် သူသည် အိန္ဒိယ၏ တတိယအမြင့်ဆုံးလူမှုရေးဘွဲ့တံဆိပ်ဖြစ်သည့် Padma Bhushan ဆုကို ချီးမြှင့်ခံခဲ့ရသည်။
ငယ်ဘဝ ဆန်နေးလ် မီတယ် ကို အိန္ဒိယနိုင်ငံ ပန်ဂျပ် ပြည်နယ် Ludhiana တွင် မွေးဖွားခဲ့သည်။
သူ၏ ဖခင်ဖြစ်သူ ဆက် ပေါလ် မီတယ် သည် Lushiana ၏ ပါလီမန်အဖွဲ့ဝင်(M.P) ဖြစ်ခဲ့ဖူးသည်။
သူသည် Mussoorie ရှိ Wynberg Allen ကျောင်းကို တက်ခဲ့ပြီး နောက်ပိုင်းတွင် Gwalior ရှိ Scindia ကျောင်းကိုပြောင်းရွှေ့ခဲ့ကာ ၁၉၇၆ ခုနှစ်တွင် ဝိဇ္ဇာသိပ္ပံဘွဲ့ကို Chandigarh ရှိ Punjab တက္ကသိုလ်မှ ရရှိခဲ့သည်။
၁၉၉၂ ခုနှစ်တွင် သူ့ဖခင်သည် ရုတ်တရက် နှလုံးရပ်ကာ သေဆုံးခဲ့သည်။
စီးပွားရေးလုပ်ငန်းစွန့်စားမှုများ ပထမဆုံးသောကုန်သည်မျိုးဆက်ဖြစ်သည့် Mittal သည် အသက် ၁၈ နှစ်အရွယ် ၁၉၇၆ ခုနှစ်တွင် သူ၏ ပထမဆုံးစီးပွားရေးလုပ်ငန်းကို သူ၏ဖခင်ထံမှ ရူပီး ၂ သောင်း ( ၅၀၀ ဒေါ်လာ)ချေးယူပြီး ရင်းနှီးမြှုပ်နှံခြင်းဖြင့် စတင်ခဲ့သည်။
သူ့ ပထမဆုံးလုပ်ငန်းမှာ ဒေသတွင်းစက်ဘီးထုတ်လုပ်သူများအတွက် လက်ကိုင်အကာများ ပြုလုပ်ပေးခြင်းဖြစ်သည်။
၁၉၈၀ ခုနှစ်တွင် သူ၏ ညီများဖြစ်သော Rakesh, Rajan တို့နှင့်အတူ Bharti ပြည်ပကုန်သွယ်မှု ကော်ပိုရေးရှင်းအမည်ရှိသော သွင်းကုန်လုပ်ငန်းကို စတင်လုပ်ကိုင်ခဲ့သည်။
သူသည် စက်ဘီးပစ္စည်းများရောင်းဝယ်ခြင်းဖြင့် စက်ရုံများကို ပိုင်ဆိုင်လာပြီး မွန်ဘိုင်းသို့ ပြောင်းရွှေ့ခဲ့သည်။
၁၉၈၁ ခုနှစ်တွင် သူသည် ပန်ဂျက် ရှိ ကုန်ထုတ်လုပ်သောကုမ္ပဏီများထံမှ သွင်းကုန်လိုင်စင်ကို ဝယ်ယူခဲ့သည်။
ထို့နောက် သူသည် စူဇူကီးမော်တာ၏ သယ်ရလွယ်သော လျှပ်စစ်ထုတ် ဂျင်နရေတာထောင်ပေါင်းများစွာကို ဂျပန်မှ သွင်းယူခဲ့သည်။
ဂျင်နရေတာများသွင်းယူခြင်းလုပ်ငန်းကို အိန္ဒိယအစိုးရက ရုတ်တရက်တားမြစ်ခဲ့ပြီး ဂျင်နရေတာ လုပ်ငန်းလိုင်စင်ကိုလည်း အိန္ဒိယရှိကုမ္ပဏီ ၂ ခုကိုသာ ပေးခဲ့သည်။
၁၉၈၄ ခုနှစ်တွင် သူယခင်က ထိုင်ဝမ်ကုမ္ပဏီ Kingtel မှ သွင်းယူခဲ့ဖူးသော ခလုတ်နှိပ်ဖုန်းများကို အိန္ဒိယ၌ စတင်မိတ်ဆက်ခဲ့ပြီး ထိုစဉ်က နိုင်ငံအတွင်းအသုံးပြုနေသော ရှေးရိုးပုံစံဖြစ်သည့် လက်လှည့်ဖုန်းများနေရာကို အစားထိုးနိုင်ခဲ့သည်။
Bharti Telecom Limited (BTL) သည် ဂျာမဏီ Siemens AG နှင့်အတူ ပူးပေါင်း၍ နည်းပညာနယ်ပယ်ထဲသို့ ဝင်ရောက်လာခဲ့ပြီး လျှပ်စစ်သုံး ခလုတ်နှိပ်ဖုန်းများကို ထုတ်လုပ်ခဲ့ကြသည်။
၁၉၉၀ နှစ်ဦးပိုင်းများတွင် မီတယ် သည် ဖက်စ်စက်များ၊ ကော့ဒလက်ဖုန်းများနှင့် အခြားဆက်သွယ်ရေး ပစ္စည်းများကို ထုတ်လုပ်ခဲ့သည်။
သူကပြောသည်မှာ “၁၉၈၃ တုန်းက အစိုးရက ဂျင်နရေတာတွေ သွင်းတာကို တားမြစ်တယ်၊ ကျွန်တော် ညလုံးပေါက်တွေ အလုပ်လုပ်ခဲ့ရတာ၊ ကျွန်တော်လုပ်ခဲ့သမျှတွေဟာလည်း လုံးဝရပ်တန့်သွားရတယ်၊ ကျွန်တော် ဒုက္ခရောက်ခဲ့ပါတယ်၊ အဲဒီတုန်းက မေးခွန်းပေါ်ခဲ့တာက ငါထပ်ပြီး ဘာလုပ်သင့်သလဲလို့ပေါ့၊ နောက်တော့ အခွင့်အရေးက ပေါ်လာတာပဲ၊ ကျွန်တော် ထိုင်ဝမ်ရောက်နေတုန်း အိန္ဒိယမှာ မမြင်ဖူးသေးတဲ့ ခလုတ်ဖုန်းတွေ သိပ်ခေတ်စားတာ သတိထားမိတယ်၊ ကျွန်တော်တို့က လက်နဲ့လှည့်ခေါ်ရတဲ့ အမြန်ခေါ်မရ ပြန်ခေါ်မရတဲ့ဟာတွေကို သုံးနေတုန်း၊ အခွင့်အရေးကိုယူပြီး ဆက်သွယ်ရေးပစ္စည်းလုပ်ငန်းကို စတင်ခဲ့ပါတယ်၊ Beetel ဆိုတဲ့နာမည်နဲ့ တယ်လီဖုန်းတွေ၊ ဖုန်းဖြေစက်၊ ဖက်စ်စက်တွေကို ဈေးကွက်လိုက်ဖြန့်တော့ ကုမ္ပဏီတွေက တကယ်မြန်မြန်ကို လက်ခံခဲ့ကြတယ်” သူသည် သူ၏ ပထမဆုံးသော ခလုတ်ဖုန်းကို “Mitbro”ဟု နာမည်ပေးခဲ့သည်။
၁၉၉၂ ခုနှစ်တွင် သူသည် အိန္ဒိယတွင် လေလံတင်ခဲ့သော မိုဘိုင်းလ်ဖုန်းကွန်ယက်လိုင်စင် ၄ ခုအနက် တစ်ခုကို အောင်မြင်စွာ ရယူနိုင်ခဲ့သည်။
ဒေလီဆယ်လူလာလိုင်စင်အတွက် ရရှိရန်နည်းမှာ လေလံဆွဲသူသည် ဆက်သွယ်ရေးအော်ပရေတာ အဖြစ် အတွေ့အကြုံရှိရမည်ဖြစ်သည်။
ထို့ကြောင့် သူသည် ပြင်သစ်ဆက်သွယ်ရေးအဖွဲ့ဖြစ်သော Vivendi နှင့် သဘောတူညီမှု တစ်ခု ထားခဲ့သည်။
သူသည် မိုဘိုင်းလ်ဆက်သွယ်ရေးလုပ်ငန်းကို အဓိကဖွံ့ဖြိုးမှုဒေသများအဖြစ် သက်သေပြထားမည့် အိန္ဒိယ ကုန်သွယ်စီးပွားရေးသမားများထဲမှ တစ်ဦးဖြစ်သည်။
နောက်ဆုံး၌ သူ၏ အစီအစဉ်များကို ၁၉၉၄ ခုနှစ်တွင် အစိုးရက အသိအမှတ်ပြုခဲ့ပြီး ၁၉၉၅ ခုနှစ်တွင် ဒေလီ၌ Bharti Cellular Limited (BCL) ကို် တည်ထောင်ကာ AirTel တံဆိပ်ဖြင့် ဆယ်လူလာဝန်ဆောင်မှုများပေး၍ သူ၏ဝန်ဆောင်မှုများကို စတင်ခဲ့သည်။
နှစ်အနည်းငယ်အတွင်းပင် Bharti သည် မိုဘိုင်းလ်အသုံးပြုမှု ၂ သန်းကျော်ဖြင့် ပထမဆုံးသော ဆက်သွယ်ရေးကုမ္ပဏီဖြစ်ခဲ့သည်။
ဘဟာသီ က “Indiaone”အမှတ်တံဆိပ် အိန္ဒိယ၏ STD/ISD ဆယ်လူလာနှုန်းများကိုပါ ဝယ်ယူခဲ့သည်။
IndiaOne သည် အိန္ဒိယ၏ ပထမဆုံးသော ပုဂ္ဂလိကပိုင် ပြည်တွင်းနှင့်နိုင်ငံတကာ အဝေးခေါ်ဆိုခြင်း ဝန်ဆောင်မှုပေးသူဖြစ်ပြီး ထို့ကြောင့်ပင် Bharti က ဝန်ဆောင်မှုများကို ဈေးသက်သက်သာသာပေးခြင်းဖြင့် အောင်မြင်ခြင်း၏ အဓိက အစိတ်အပိုင်းဖြစ်လာသည်။
၂၀၀၆ ခုနှစ် နိုဝင်ဘာလတွင် အိန္ဒိယတဝှမ်းလုံး၌ လက်လီစတိုးများစွာကို ဖွင့်လှစ်ရန်အတွက် အမေရိကန် လက်လီကုမ္ပဏီကြီးဖြစ်သော Wal-Mart နှင့် အကျိုးတူလုပ်ကိုင်ရန် သဘောတူခဲ့သည်။
၂၀၀၆ ခုနှစ် ဇူလိုင်လတွင် Reliance ADAG, NIS Sparta တို့မှ အဓိက အမှုဆောင်များကို ဆွဲဆောင်စည်းရုံး၍ Bharti Comtel ကို ဖန်တီးခဲ့သည်။
၂၀၀၈ ခုနှစ် မေလတွင် ဆန်နေးလ် ဘဟာသီ မီတယ်သည် အာဖရိကနှင့် အာရှအလယ်ပိုင်း ၂၁ နိုင်ငံတို့၌ လွှမ်းမိုးထားသော တောင်အာဖရိက အခြေစိုက် ကြေးနန်းနှင့်ဖုန်းဆက်သွယ်ရေး ကုမ္ပဏီဖြစ်သည့် MTN Group ကို ဝယ်ယူရန် ဖြစ်နိုင်ချေများကို စူးစမ်းနေသည်ဟု ဆိုကြသည်။
Financial Times က ဖော်ပြခဲ့သည်မှာ သူသည် MTN တွင် ၁၀၀%မြှုပ်နှံရန်အတွက် ၄၅ ဘီလျံဒေါ်လာ ပေးရန် စဉ်းစားခဲ့ပြီး ထိုကိစ္စသည် အိန္ဒိယအဖွဲ့အစည်းမှ နိုင်ငံခြားသို့ ရင်းနှီးမြှုပ်နှံမှု အကြီးဆုံးဖြစ်လာနိုင်သည်ဟု ဆိုသည်။
သို့သော် နှစ်ဖက်စလုံးကပင် ကောလဟာလစကားများကို လေးနက်ငြိမ်သက်စေခဲ့ပြီး MTN သည် ဝယ်ယူအသုံးပြုသူပိုမိုများပြားပြီး အကျိုးအမြတ်ပိုမိုဖြစ်ထွန်းနေသည့်အတွက် Economist မဂ္ဂဇင်းက “တခုခုဖြစ်လာပါက Bharti သည် ပိုမိုကောင်းမွန်လာမည်”ဟုဆိုခဲ့သည်။
ထိုပြောဆိုမှုများအားလုံးသည် MTN Group က Bharti ကို ကုမ္ပဏီလက်ခွဲသစ်တစ်ခုအနေဖြင့် ပေးခဲ့ပြီး ဆွေးနွေးညှိနှိုင်းမှုကို ပြောင်းပြန်လှန်လိုက်ခြင်းကြောင့် တိတ်ဆိတ်သွားခဲ့သည်။
၂၀၀၉ ခုနှစ် မေလတွင် Bharti Airtel က သူသည် MTN နှင့်ပြောဆိုပြီးစီးကာ ကုမ္ပဏီများက ၂၀၀၉ ဇူလိုင် ၃၁ အမှီ ယာယီလွှဲပြောင်းမှုကိုဆွေးနွေးရန် သဘောတူသည်ဟု ထပ်မံ အတည်ပြုခဲ့သည်။
သူပြောသည်မှာ “Bharti Airtel Ltd က MTN Group နဲ့ ပူးပေါင်းလုပ်ဆောင်သွားဖို့ ထပ်မံကြိုးစားသွားမယ်ဆိုတာ ထုတ်ဖော်ပြောကြားလိုပါတယ်” မကြာခဏ ဆွေးနွေးမှုများသည် သဘောတူညီမှုမရဘဲ ပြီးဆုံးသွားခဲ့ပြီး အချို့က ပြောသည်မှာ ထိုသို့ပြီးဆုံးသွားရခြင်းသည် တောင်အာဖရိကအစိုးရ၏ ဆန့်ကျင်မှုကြောင့်ဖြစ်သည်ဟု ဆိုသည်။
ကိုယ်ပိုင်မိသားစုဘဝ မီတယ် သည် ဒေလီတွင်နေထိုင်သည်။
အိမ်ထောင်ရှိသူဖြစ်ပြီး သားသမီး ၃ ဦးရှိသည်။
သူ့ကို ၂၃ ရက်နေ့တွင်မွေးဖွားခဲ့ခြင်းကြောင့် ၂၃ ဂဏန်းကို အထူးယုံကြည်သူဖြစ်ပြီး လက်ထပ်ခြင်းကိုလည်း ၂၃ ရက်နေ့တွင် ပြုလုပ်ခဲ့သည်။
စီးပွားရေးစွန့်စားမှုတစ်ခု မစတင်ခင်တိုင်းတွင် အသားစားခြင်းကို ရှောင်လေ့ရှိသည်။
လူမှုရေးလုပ်ငန်းများ သူသည် Bharti ဖောင်ဒေးရှင်းမှတဆင့် အိန္ဒိယပညာရေးကို ရှေးရှုလုပ်ဆောင်လေ့ရှိသည်။
ထိုဖောင်ဒေးရှင်းက အိန္ဒိယတွင် ကောလိပ်ကျောင်းသားများအတွက် ပညာတော်သင် အစီအစဉ်များအပါအဝင် ကျောင်းပေါင်း ၂၀၀ ကျော်နှင့် စာကြည့်တိုက်များကို တည်ထောင်ပေးခဲ့သည်။
ဖောင်ဒေးရှင်းတည်ထောင်လုပ်ဆောင်မှုများကြောင့် သူ့အား Barron ၏ ၂၀၀၉ ခုနှစ် ကမ္ဘာ့ထိပ်တန်း လူမှုကူညီသူများစာရင်းတွင် နံပါတ် ၁၆ အဖြစ်သတ်မှတ်ကြသည်။
သူသည် လန်ဒန်တွင်ပြုလုပ်သော ၂၀၁၀ ခုနှစ် အာရှထိပ်တန်းလူမှုရေးကူညီသူဆု ကိုရရှိခဲ့သည်။
Sheldon Gary အဒယ်လ်ဆန် ကို ၁၉၃၃ ခုနှစ်တွင် မွေးဖွားခဲ့ပြီး အမေရိကန်နိုင်ငံသား ဘီလျံနာစီးပွားရေးလုပ်ငန်းရှင်တစ်ဦးဖြစ်သည်။
သူသည် Venetian Resort Hotel Casino နှင့် the Sands Expo and Convention Center တို့၏ ပင်မကုမ္ပဏီဖြစ်သော Venetian Macao Limited ကို စီမံအုပ်ချုပ်သည့် Las Vegas Sands Corp., ၏ ဥက္ကဋ္ဌနှင့် အမှုဆောင်အရာရှိချုပ် ဖြစ်သည်။
၂၀၀၄ ခုနှစ် ဒီဇင်ဘာတွင် သူ၏ Las Vegas Sands ရှိ အသားတင်အမြတ်ငွေတန်ဖိုး တရှိန်ထိုး မြင့်တက်ခဲ့သည်။
သူသည် လက်ရှိအချိန်တွင် ငွေကြေး ၁၄.၇ ဘီလျံဒေါ်လာပိုင်ဆိုင်သော ၁၃ ယောက်မြောက်အချမ်းသာဆုံး အမေရိကန်နိုင်ငံသားဖြစ်သည်။
အတ္ထုပတ္တိ အဒယ်လ်ဆန် ၏ မိဘများသည် ဂျူးလူမျိုးများဖြစ်ကြသည်။
သူ၏ ဖခင်သည် အရှေ့ဥရောပမျိုးဆက်ဖြစ်သည်။
သူသည် သူ၏ ဖခင် တခါတရံအငှားကားမောင်း၍ စီးပွားရေးသမားအဖြစ် ကျင်လည်ခဲ့သော မန်ဆာချူးဆက်ရှိ ဘော်စတွန်အပိုင်းဖြစ်သည့် Dorchester တွင် မွေးဖွားကြီးပြင်းခဲ့သည်။
သူသည် အသက်ငယ်စဉ်ကတည်းက လမ်းထောင့်များတွင် သတင်းစာရောင်းချခဲ့ပြီး အသက် ၁၂ နှစ်အရွယ်တွင် သူ၏ ပထမဆုံးစီးပွားရေးလုပ်ငန်းကို စတင်ပိုင်ဆိုင်ခဲ့သည်။
ထိုနောက်ပိုင်းနှစ်များတွင် သူသည် အပေါင်စာချုပ်အကျိုးဆောင်၊ ရင်းနှီးမြှုပ်နှံခြင်း အကြံပေးပုဂ္ဂိုလ်နှင့် ငွေကြေးအတိုင်ပင်ခံအဖြစ် လုပ်ကိုင်ခဲ့သည်။
သူသည် သန့်စင်ခန်းသုံးပစ္စည်းများ ရောင်းချခြင်းလုပ်ငန်းကို စတင်လုပ်ကိုင်ခဲ့ပြီး ၁၉၆၀ နှစ်များတွင် စင်းလုံးငှား ခရီးသွား လုပ်ငန်းကို သူငယ်ချင်းနှစ်ယောက်နှင့်အတူ လုပ်ကိုင်ခဲ့သည်။
သူသည် နယူးယောက်မြို့တော်ကောလိပ်သို့ တက်ရောက်ခဲ့သော်လည်း ဘွဲ့ရသည်အထိ ကျောင်းမတက်ခဲ့ချေ။
သူသည် အစဉ်လာအားဖြင့် ဒီမိုကရက်တစ်ကို ယုံကြည်သော မိသားစုမှ ပေါက်ဖွားလာသော်လည်း သူ၏ ချမ်းသာမှုကြီးထွားလာသောအခါ ရီပတ်ပလစ်ကန်ကို အခိုင်အမာ ယုံကြည်လိုလားသူ ဖြစ်လာခဲ့သည်။
"ကျွန်တော်က တခြားသူတွေထက် အကောက်ခွန်ရာခိုင်နှုန်း မြင့်ပြီးပေးရတာ တရားမျှတမှုရှိရဲ့လား"ဟု တစ်ကြိမ် အစီရင်ခံမေးမြန်းခဲ့ဖူးသည်။
သူသည် Las Vegas တွင်ရှိသော သူပိုင်လုပ်ငန်းများ၏ အလုပ်သမားအသင်း ပြဿနာများအတွက် ရီပတ်ပလစ်ကန် အမျိုးသား ကော်မတီတွင် တင်ပြခဲ့ခြင်းများကို အဓိက လုပ်ဆောင်ခဲ့သည်။
၁၉၈၈ တွင် သူသည် ပထမဇနီးဖြစ်သူ Sandra နှင့်ကွာရှင်းခဲ့ပြီး နောက်နှစ်တွင် လက်ရှိဇနီး Miriam Ochsorn ကို အောင်သွယ်မှတဆင့် တွေ့ခဲ့သည်။
၁၉၉၁ ခုနှစ်တွင် သူတို့ လက်ထပ်ခဲ့သည်။
Miriam အဒယ်လ်ဆန် သည် ဆေးဝါးအလွဲသုံးစားသူများအတွက် ဖွင့်လှစ်သည့် Dr. Miriam and Sheldon G. အဒယ်လ်ဆန် ဆေးခန်းကို စီစဉ်ညွှန်ကြားသူ ဆရာဝန်တစ်ဦးဖြစ်သည်။
အဒယ်လ်ဆန် သားနှစ်ဦးဖြစ်သူ Mitchell နှင့် Gary သည် ဆေးစွဲသဖြင့် ဆေးဖြတ်ခဲ့ရသည်။
၂၀၀၁ ခုနှစ်ကတည်းက သူသည် အာရုံကြောပျက်ယွင်းရောဂါကြောင့် လမ်းလျှောက်ရာတွင် တုတ်ကောက်ဆောင်ရသူဖြစ်ခဲ့သည်။
COMDEX နှင့် လောင်းကစားရုံများ အဒယ်လ်ဆန် ၏ မူလကြွယ်ဝမှုနှင့် ရင်းနှီးမြှုပ်နှံမှုသည် သူနှင့် သူ့လုပ်ဖော်ကိုင်ဖက်များ ကွန်ပျူတာစက်မှုလုပ်ငန်းများအတွက် တိုးချဲ့ခဲ့သော ၁၉၇၉ ခုနှစ်တွင် ပထမဆုံးပြပွဲပြုလုပ်ခဲ့သည့် COMDEX ကွန်ပျူတာကုန်စည်ပြပွဲတွင်ဖြစ်သည်။
၎င်းကုန်စည်ပြပွဲသည် ၁၉၈၀ နှင့် ၁၉၉၀ ကာလများအတွင်း ပထမဆုံးဖြစ်သော ကွန်ပျူတာကုန်စည်ပြပွဲဖြစ်သည်။
၁၉၈၈ ခုနှစ်တွင် သူနှင့်လုပ်ဖော်ကိုင်ဖက်များသည် စက်မှုလုပ်ငန်းကုန်စည်ပြပွဲမှ စီးပွားရေးဈေးကွက်အသစ်ကို တိုးချဲ့ရန် Nevada ရှိ Las Vegas တွင် Sands Hotel & Casino ကို ယခင်ပိုင်ရှင် Frank Sinatra နှင့် Rat Pack တို့ဆီမှ လက်လွှဲကာ ဝယ်ယူခဲ့သည်။
ထိုနောက်ပိုင်းနှစ်တွင် သူနှင့်လုပ်ဖော်ကိုင်ဖက်များသည် အမေရိကန်တွင် တစ်ခုထဲသော ပုဂ္ဂလိကပိုင် ညီလာခံခန်းမဖြစ်သည့် Sands Expo နှင့် Convention Center ကို တည်ဆောက်ခဲ့သည်။
၁၉၉၁ ခုနှစ်တွင် သူ၏ ဒုတိယဇနီးဖြစ်သူ အစ္စရေးလူမျိုး ဆရာဝန် မာရီယမ် နှင့် ဗင်းနစ်သို့ ပျားရည်ဆမ်းခရီးထွက်စဉ် အပန်းဖြေဟိုတယ်စုကြီးကို လုပ်ကိုင်ရန် အကြံကိုရခဲ့သည်ဟု သူကဆိုသည်။
သူသည် ဗင်းနစ်ပုံစံ အပန်းဖြေဟိုတယ်ကြီးနှင့် လောင်းကစားရုံကိုတည်ဆောက်ရန် ၁.၅ ဘီလျံဒေါ်လာ အကုန်ကျခံ၍ ဩဇာတိက္ကမကြီးမားသော Sands ကို ဖြိုဖျက်ခဲ့သည်။
Venetian ၏ ဇိမ်ခံပစ္စည်းများဖြင့် ပြည့်စုံမှုသည် Las Vegas ဟိုတယ်လုပ်ငန်းကို လုံးဝပြောင်းလဲပစ်ခဲ့ပြီး ဗိသုကာဆိုင်ရာနှင့်အတူ ကမ္ဘာ့အကောင်းဆုံးဟိုတယ် စသဖြင့် နာမည်ရဂုဏ်ပြုခံခဲ့ရသည်။
၂၀၀၃ ခုနှစ်တွင် ဟိုတယ်ကြီးကို ဧည့်ခန်းပါမျှော်စင် ၁၀၁၃ ခု၊ ဧည့်ခန်းပါဟိုတယ်ခန်း ၄၀၄၉ ခု၊ စာဖိုးမှူး ၁၈ ယောက်ဦးဆောင်သည့် စားသောက်ဆိုင်၊ ကုန်တိုက်ကြီးများ၊ တူးမြောင်းနှင့် လှေလှော်ရင်း သီချင်းဆို ဖျော်ဖြေသည့် လူစီးလှေငယ်များဖြင့် ဖြည့်စွက်ခဲ့သည်။
၁၉၉၅ ခုနှစ်တွင် သူနှင့်လုပ်ဖော်ကိုင်ဖက်များသည် COMDEX ပွဲများအပါအဝင် Interface Group Show ဌာနစိတ်ကို ဂျပန် SoftBank ကော်ပိုရေးရှင်းသို့ ၈၆၂ မီလျံဒေါ်လာဖြင့် ရောင်းချရာ သူ၏ ရှယ်ယာသည် ၅၀၀ မီလျံကျော်သည်။
၁၉၉၉ ခုနှစ် ဒီဇင်ဘာအထိ ပေါ်တူဂီလက်အောက်ခံနိုင်ငံဖြစ်နေခဲ့သော တရုတ်လောင်းကစား မြို့တော် Macao SAR တွင် Sands နာမည်ကျော်စေရန် အဒယ်လ်ဆန် သည် အဓိကစီမံကိန်းများကို အကွက်ချလုပ်ဆောင်ခဲ့သည်။
၂၀၀၄ ခုနှစ်မေလတွင် စတုရန်းပေ တသန်းရှိ Sands Macau ဖွင့်လှစ်သောအခါ တရုတ်ပြည်သူ့သမ္မတနိုင်ငံ၏ ပထမဆုံးသော Las Vegas ပုံစံလောင်းကစား ခန်းမကြီးဖြစ်ခဲ့သည်။
သူသည် စတင်ရင်းနှီးငွေ ၂၆၅ မီလျံဒေါ်လာကို ၁ နှစ်အတွင်း ပြန်လည်ရခဲ့ပြီး ရှယ်ယာ ၆၉% ပိုင်ဆိုင်သောကြောင့်လည်း ၂၀၀၄ ခုနှစ် ဒီဇင်ဘာတွင် စတော့ဈေးကွက်ကို ကိုင်ချုပ်ပြီး သူ၏ ကြွယ်ဝမှုကို တိုးမြှင့်ခဲ့သည်။
Sands Macao ဖွင့်လှစ်သည့်အချိန်မှစ၍ သူသည် ပိုင်ဆိုင်ချမ်းသာမှု ၁၄ ဆကျော် တိုးလာခဲ့သည်။
၂၀၀၆ ခုနှစ် မေလတွင် အဒယ်လ်ဆန် ၏ Las Vegas Sands သည် စင်ကာပူ၏ Marina Bay တွင် လောင်းကစားအပန်းဖြေရိပ်သာကြီးတည်ဆောက်ရန် လိုင်စင်ကို ရခဲ့သည်။
လောင်းကစားရုံသစ် Marina Bay Sands သည် ၂၀၁၀ တွင် ဖွင့်လှစ်မည်ဟု လျာထားပြီး ကောလဟာလသတင်းများအရ ၅.၄ ဘီလျံဒေါ်လာခန့် ကုန်ကျမည်ဟု သိရသည်။
၂၀၀၇ ခုနှစ် ဩဂုတ်လတွင် သူသည် ၂.၄ ဘီလျံဒေါ်လာတန်ကြေးရှိသော Venetian Macao Resort Hotel ကို Cotai တွင် ဖွင့်လှစ်ခဲ့ပြီး Las Vegas နှင့် အဆင့်တူ Cotai Strip ဟု သူကခေါ်သော ထုထည်ကြီးမားသော အပန်းဖြေရိပ်သာကြီးကို တည်ဆောက်ရန် အစီအစဉ်ရှိသည်ဟု ကြေညာခဲ့သည်။
သူက ပြောသည်မှာ Four Seasons, Sheraton နှင့် St. Regis ကဲ့သို့ အမှတ်တံဆိပ်တစ်ခုထဲအောက်တွင် ဟိုတယ်အများအပြားဖွင့်လှစ်ရန် အစီအစဉ်ရှိသည်ဟု ဆိုသည်။
သူ၏ Las Vegas Sands သည် ၂၀၁၀ အမှီ Cotai Strip တွင် အခန်း ၂ သောင်းပါ ဟိုတယ်တည်ဆောက်ပြီး ၁၂ ဘီလျံဒေါ်လာ မြှပ်နှံရန်လျာထားသည်။
၂၀၀၇ ခုနှစ် စက်တင်ဘာတွင် Sands က မကာအိုတွင် ဒုတိယဟိုတယ်ဖြစ်သော Sands Macao Hotel ကို ဤနှစ်၏ အောက်တိုဘာတွင် ဖွင့်လှစ်နိုင်မည်ဟု သူက ကြေညာခဲ့သည်။
၂၀၀၇ ခုနှစ်တွင် အဒယ်လ်ဆန် သည် အစ္စရေးလ် သတင်းစာ Maariv တွင် ရင်းနှီးမြှုပ်နှံမှု ဝယ်ယူရန် အထမမြောက်သော လေလံဆွဲမှုကို ပြုလုပ်ခဲ့သည်။
ထိုကိစ္စ မအောင်မြင်သောအခါ သူသည် ၂၀၀၆ ခုနှစ်တုန်းက ပူးပေါင်းလုပ်ကိုင်ခဲ့ပြီး ပြန်ခွဲထွက်ခဲ့သော နေ့စဉ်ထုတ် Israeil နှင့် စင်ပြိုင်သတင်းစာတစ်ခုကို ထုတ်ဝေရန်လုပ်ကိုင်ခဲ့သည်။
Israel HaYom သတင်းစာ၏ ပထမဆုံး ဖြန့်ချိမှုကို ၂၀၀၇ ခုနှစ် ဇူလိုင်လ ၃၀ ရက်နေ့တွင် ထုတ်ဝေခဲ့သည်။
ပရဟိတလုပ်ငန်းများနှင့် နိုင်ငံရေးပါဝင်မှုများ အဒယ်လ်ဆန် သည် Las Vagas ရှိ M.I.S Hebrew Academy ကို အထက်တန်းကျောင်းဆောက်ရန် ၂၅ မီလျံဒေါ်လာကျော် ရန်ပုံငွေမတည်ပေးခဲ့သည်။
လက်ရှိ (၂၀၀၈)ခုနှစ်တွင် အထက်တန်းကျောင်းသည် Grade 9-11 သာရှိပြီး ၂၀၀၉ ခုနှစ်တွင် Grade 12 အထိ တိုးမြှင့်မည်ဖြစ်သည်။
၂၀၀၅ ခုနှစ်တွင် သူနှင့်ဇနီးဖြစ်သူတို့သည် သမ္မတ George W.Bush ၏ ဒုတိယအကြိမ်အခမ်းအနားကို အမြင့်ဆုံးဒေါ်လာ ၂ သိန်းခွဲ (ဇနီးမောင်နှံ နှစ်ဦးပေါင်း ၅ သိန်း)ပါဝင်ခဲ့ကာ ၅၃ ယောက်သော မတည်သူများထဲတွင် ပါဝင်ခဲ့သည်။
၂၀၀၆ ခုနှစ်တွင် အဒယ်လ်ဆန် သည် Birthright Israel ၏ ဂျူးလူငယ်များ အစ္စရေးလ်ခရီးအတွက် ၂၅ မီလျံဒေါ်လာ ထည့်ဝင်ခဲ့သည်။
ထိုလှူဒါန်းမှုသည် အနာဂတ်အစီအစဉ်များအတွက် နှစ်စဉ်ထည့်သွင်းမည်ဖြစ်သည်။
၂၀၀၆ ခုနှစ်ထဲတွင်ပင် သူသည် Yad Vashem Holocaust Martyrs' နှင့် Heroes' Remembrance Authority အတွက် ၂၅ မီလျံဒေါ်လာ လှူဒါန်းခဲ့သည်။
၂၀၀၇ ခုနှစ်တွင် အဒယ်လ်ဆန် သည် အီရတ်စစ်ပွဲအတွင်း အမေရိကန် ပါဝင်ပတ်သက်မှုကို ထောက်ခံအားပေးသည့် မဲဆွယ်အဖွဲ့ ၅၂၇ ဖွဲ့ကို တည်ထောင်ခဲ့ပြိး သမ္မတ ဘုရှ်၏ စီမံခန့်ခွဲရေးအဖွဲ့မှ အရာရှိအမှုဆောင်များက တဖက်တလမ်းမှ ထောက်ပံ့ခြင်းဖြစ်သည်။
ရီပတ်ပလီကန် လွှတ်တော်အမတ်များအား ငွေကြေးထောက်ပံ့မှုတွင် မအောင်မြင်ခဲ့ဘဲ ဘားရတ်အိုးဘားမား ၏ သမ္မတရွေးခံရန်မဲဆွယ်ခြင်းများကို နှောင့်ယှက်တိုက်ခိုက်ရန် မီလျံဒေါ်လာ ၂၅၀ အထိ များရန် မူလကရည်ရွယ်ခဲ့သည်။
အိုဘားမား နှင့် မက်ကိန်း နှစ်ဦးစလုံးကပင် သူတို့သည် ထိုကဲ့သို့သော အဖွဲ့များကို သမ္မတရွေးကောက်ပွဲတွင် ပါဝင်ပတ်သက်စေလိုမှု မရှိဟု ပြောဆိုခဲ့သည်။
Freedom’s Watch ၏ ပြောရေးဆိုခွင့်ရှိသူတစ်ဦးက လွှတ်တော်မဲဆွယ်ပွဲများတွင်သာ အာရုံထားမည်ဟု ပြောခဲ့သည်။
၂၀၀၇ ထဲတွင်ပင် အဒယ်လ်ဆန် သည် ခန့်မှန်းခြေအားဖြင့် လူပေါင်း ၂ သောင်းကို အစီအစဉ်တွင်ပါဝင်ရန် Taglit-Birthright Israel အစီအစဉ်ထဲတွင် နောက်ထပ် ၂၅ မီလျံဒေါ်လာကို အာမခံအဖြစ်ထားခဲ့သည်။
သူသည် ဒေါက်တာ မာရီယမ် နှင့် Sheldon G. အဒယ်လ်ဆန် ဆေးပညာသုတေသန ဖောင်ဒေးရှင်းကိုလည်း ငွေကြေးထောက်ပံ့ခဲ့သည်။
AMRF သည် မသန်မစွမ်းနှင့် အသက်အန္တရာယ်ရှိသော နာမကျန်းဖြစ်မှုများအား တားဆီးရန်၊ လျှော့ချရန်အတွက် ရည်ရွယ်ချက်အခြေခံကောင်းစွာဖြင့် ဆေးသုတေသနပြုလုပ်နေကြသော ထူးချွန်သည့် စူးစမ်းသူများထဲမှ ပူးပေါင်းပါဝင်လိုသူများစုပေါင်းကာ ဖွင့်လှစ်ထားသည့် စံပြနမူနာ ပုဂ္ဂလိကဖောင်ဒေးရှင်းဖြစ်သည်။
ဤဖောင်ဒေးရှင်းသည် အာရုံကြောဆိုင်ရာ ပြင်ဆင်ခြင်းနှင့် ပြန်လည်ထူထောင်မှု (APNRR)လုပ်သည့် အဒယ်လ်ဆန် Program တွင် တက္ကသိုလ် ၁၀ ခုမှ သုတေသီများ လာရောက်ပူးပေါင်းနိုင်ရန် ၇.၅ မီလျံဒေါ်လာကိုလှူဒါန်းခဲ့သည်။
အဒယ်လ်ဆန် သည် ဆေးပညာဆိုင်ရာ သုတေသနသို့ ဘီလျံများစွာ လူသိရှင်ကြားအာမခံထားပြီး သုတေသီများကို ငွေကြေးထောက်ပံ့ရန်လိုအပ်သည်ဟူသော စိတ်ကူးဖြင့် AMRF ကိုဆက်သွယ်ရန်အားပေးခဲ့သည်။
ဇနီးဖြစ်သူ ဒေါက်တာ မာရီယမ် အဒယ်လ်ဆန် နှင့်အတူ သူသည် Smithsonian Institution ၏ Woodrow Wilson နိုင်ငံတကာ ပညာသင်ထောက်ပံ့မှုမှပေးသော ပူးပေါင်းကူညီသူ နိုင်ငံသား Woodrow Wilson ဆုကို ရရှိခဲ့သည်။
အခမ်းအနားကို ၂၀၀၈ ခုနှစ် မတ်လ ၂၅ ရက်နေ့၌ Nevada ရှိ Las Vegas တွင်ကျင်းပခဲ့သည်။
ထိုညက တခြားသော လူထုဆိုင်ရာဝန်ဆောင်မှု Woodrow Wilson ဆုကို ရရှိသွားသူမှာ Wayne Newton ဖြစ်သည်။
ရှယ်လ်ဒန် အဒယ်လ်ဆန် သည် Nevada ရှိ အခွန်လွတ်ဈေးဥပဒေများကို ထပ်မံကျုယ်ပြန့်စေခဲ့သဖြင့် Nevada ဥပဒေသုတေသနကောလိပ်မှ ဥက္ကဋ္ဌချီးမြှင့်သော “Las Vegas ရှိ အခွန်လွတ်ဈေး ရွှေဉာဏ်ရှင်ဆု”ကို ရခဲ့သည်။
ထို့ပြင် သမ္မတ ဂျော့ချ် ဒဗလျူ ဘုရှ် က ၂၀၀၈ ခုနှစ် မေလတွင် အစ္စရေးလ်ပြည်နယ် နှစ် ၆၀ နှစ်ပတ်လည်အခမ်းအတွက် ဂျေရုဆလင်သို့သွားသည့် ဂုဏ်ထူးဆောင်ကိုယ်စားလှယ်အဖွဲ့တွင် အဒယ်လ်ဆန် အား သူနှင့်အတူလိုက်ပါရန် ညွှန်ကြားခဲ့ခြင်းခံရသည်။
ငြင်းခုံမှုများ ၂၀၀၈ ခုနှစ် ဇွန်လထုတ် New Yorker ကိုယ်ရေးအကျဉ်းများတွင် အဒယ်လ်ဆန် ပါဝင်သော ငြင်းခုံမှုများစွာကို အသေးစိတ်ဖော်ပြထားသည်။
၂၀၀၈ ခုနှစ်တွင် သူ့အား မကာအိုလိုင်စင်ရရှိရန် တရုတ်ထိပ်တန်းအရာရှိများနှင့် ဆက်သွယ်ပေးခဲ့သူ ဟောင်ကောင်စီးပွားရေးသမားဖြစ်သည့် Richard Suen သည် စီးပွားရေးအမြတ်များရရှိရန်အတွက် ကိုးကွယ်မှုဘာသာ ကူးပြောင်းစေခဲ့သည်ဟူသော စွပ်စွဲချက်ဖြင့် အဒယ်လ်ဆန် အား တရားရုံးတင်ခဲ့သည်။
Suen သည် ၄၃.၈ မီလျံဒေါ်လာ တရားနိုင်ခဲ့ပြီး အဒယ်လ်ဆန် ၏ ရှေ့နေကလည်း တောင်းပန်ခဲ့ရသည်။
သူသည် ဤကိစ္စတွင် ပါဝင်ပတ်သက်သည့် အခြားသော ကြားလူ နောက်ထပ်သုံးဦး၏ အနည်းဆုံး ၄၅၀ မီလျံဒေါ်လာတန်ကြေးဖြင့် တရားစွဲခြင်းကို ခံခဲ့ရသည်။
Suen ၏ တရားစွဲဆိုမှုတွင် အဒယ်လ်ဆန် ၏ Las Vegas Sands ကုမ္ပဏီမှ အကြီးအကဲဖြစ်သူ Bill Weidner သည် အဒယ်လ်ဆန် နှင့် သူ၏ သူငယ်ချင်းဖြစ်သူ then-House Majority ခေါင်းဆောင် Tom Delay တို့က ၂၀၀၈ ခုနှစ် နွေရာသီအိုလံပစ်ပွဲတော်ကို တရုတ်က လက်ခံကျင်းပမည့် အဆိုတင်သွင်းမှုအား အမေရိကန် အိုလံပစ်ကော်မတီက ထောက်ခံမည့်အရေးကို တားဆီးရန် ကိုယ်စားလှယ် Tom Lantos က လာဘ်ငွေပေးမည့်အကြောင်း တယ်လီဖုန်းပြောခဲ့ကြသည်ကို သက်သေခံခဲ့သည်။
နောက်ထပ် အချိန်ကြာပြီးနောက် အဒယ်လ်ဆန် က ဘေဂျင်းမြို့တော်ဝန်ထံ ဖုန်းဆက်သွယ်၍ “ဒီ ငွေပေးပြေစာဟာ ဘယ်တော့မှမပေါ်ပေါက်လာရပါဘူး”ဟု ပြောခဲ့သည်။
ထိုဆုံးဖြတ်ချက်သည် မအောင်မြင်ခဲ့ချေ။
အဒယ်လ်ဆန် က သတင်းများ၏ အခြားသော တရားဝင်အဖွဲ့များ ဆုံးဖြတ်ချက်မကျခြင်းသည် သူ၏ ကျေးဇူးတရားကို ထောက်ပံ့ပေးခြင်းဖြစ်သည်ဟု တရားရုံးတွင် ထွက်ဆိုသွားခဲ့သည်။
New Yorker ၏ ဖော်ပြချက်အရ အဒယ်လ်ဆန် သည် အစ္စရေးလ်နှင့် ပါလက်စတိုင်းတို့၏ “ဆုံးဖြတ်ချက်နှစ်ခုကို ရက်စက်စွာဆန့်ကျင်လိုက်ခြင်း”ဟုဆိုပြီး အစ္စရေးလ်၏ ဝန်ကြီးချုပ် Ehud Olmert ကလည်း “ဥပဒေသတို့ကို သစ္စာဖောက်သူ”ဟု ဖြည့်စွက်ပြောခဲ့သည်။
သူသည် ၂၀၀၇ ခုနှစ်၏ Annapolis ငြိမ်းချမ်းရေး ညီလာခံကိုလည်း ဆန့်ကျင်ခဲ့သည်။
သူသည် အာဏာကန့်သတ်ခံ၊ ပါလက်စတိုင်းစစ်တပ်မှု နုတ်ထွက်ရန် တိုက်တွန်းခြင်းခံရပြီး ရာထူးသိမ်းခြင်းခံထားရသည့် ဝန်ကြီးချုပ် Benjamin Netanyahu နှင့်လည်း နီးကပ်စွာမဟာမိတ်ဖွဲ့ထားသူဖြစ်သည်။
New Yorker ဆောင်းပါးတစ်ခုတွင် အဒယ်လ်ဆန် ၁၉ နှစ်အရွယ်တုန်းက တရားဥပဒေနှင့်အစိုးရ အမှုအခင်းများတွင် ဒုတိယအကြီးအကဲအဖြစ် ကူညီထားသည့် Nevada ဒီမိုကရက်တစ်ပါတီ လွှတ်တော်အမတ်ဖြစ်သူ Shelley Berkley က အဒယ်လ်ဆန် အား “ဒီမိုကရက်အဟောင်းကြီးတွေက ပြည်ထောင်စုနဲ့အတူရှိနေပြီး သူက အဲ့ဒီ ဒီမိုကရက်တွေကို ဖြိုချင်တာနဲ့ ပြည်ထောင်စုကို နောက်ကွယ်ကနေ ဖြိုဖျက်ချင်နေတာ” ဟု ပြောဆိုသွားသည်ဟု ဖော်ပြခဲ့သည်။
Boston Globe ကလည်း သူ့အား “Las Vegas မှာ ပြည်ထောင်စုဆန့်ကျင်ရေး စစ်ပွဲဆိုးကြီးတွေ ခင်းနေတာ”ဟု မှတ်ချက်ချခဲ့သည်။
လွှတ်တော်အမတ်ဖြစ်သူ Berkley က New Yorker ဆောင်းပါးတွင် အဒယ်လ်ဆန် သည် “ငွေကြေးအင်အားသုံးပြီး နိုင်ငံရေးနှင့် ပြည်သူ့ဥပဒေတွေကို လွှမ်းမိုးချုပ်ကိုင်ဖို့ လုပ်နေတာ”ဟု ဆိုခဲ့သည်။
အဒယ်လ်ဆန် သည် ၂၀၀၈ ခုနှစ်တွင် သူ့အားသိက္ခာချသည့် အရေးအသားများကြောင့် လန်ဒန် Daily Mail သတင်းစာကို တရားစွဲဆိုပြီး နိုင်ခဲ့သည်။
သတင်းစာတွင် သူ့အား “အော့နှလုံးနာစရာ စီးပွားရေးလက်တွေ့လေ့ကျင့်မှု”များနှင့် “နိုင်ငံရေးမျက်နှာသာပေးမှုများကို နှောင့်ယှက်အကျင့်ဖျက် ဝယ်ယူမှု”တို့ဖြင့် စွပ်စွဲရေးသားထားသည်။
သူသည် ထိုအမှုတွင် ခန့်မှန်းချေ ပေါင် ၄ မီလျံ နိုင်ခဲ့ပြီး “မစ္စတာ အဒယ်လ်ဆန် ၏ ရိုးသားဖြောင့်မတ်ခြင်းနှင့် စီးပွားရေးကျော်ဇောမှုတို့၏ ကျဆုံးချိန်”ဟု ဖော်ပြကြသည်။
သူက လန်ဒန်ရှိ တော်ဝင် Marsden ကင်ဆာဆေးရုံအပျက်အစီးများအတွက် လှူဒါန်းမည်ဟု ပြောဆိုခဲ့သည်။
ကြွယ်ဝမှု Forbes မှ ဖော်ပြချက်အရ အဒယ်လ်ဆန် ၏ ခန့်မှန်းခြေပိုင်ဆိုင်မှုသည် ၂၆.၅ ဘီလျံဒေါ်လာဖြစ်သောကြောင့် ထိုအချက်က ၂၀၀၈ ခုနှစ်နှင့် ၂၀၀၇ ခုနှစ်တွက် အမေရိကန်တွင် သူ့အား တတိယအချမ်းသာဆုံးပုဂ္ဂိုလ်အဖြစ် ရောက်စေသည်။
၂၀၀၈ ခုနှစ်တွင် Las Vegas Sands ကော်ပိုရေးရှင်း ၏ ရှယ်ယာဈေးများ ထိုးကျသွားခဲ့သည်။
၂၀၀၈ ခုနှစ် နိုဝင်ဘာတွင် ကော်ပိုရေးရှင်းက အခြေအနေအရ ထူးခြားသော လက်ရှိဒေဝါလီခံရမှုတို့အပေါ် ယုံကြည်ရခြင်းရှိရမည်မှာ ထုံးစံဖြစ်သည်ဟု ကြေညာခဲ့သည်။
အဒယ်လ်ဆန် သည် ၂၀၀၈ ခုနှစ်တွင် ၂၄ ဘီလျံဒေါ်လာ ဆုံးရှုံးခဲ့ပြီး အခြားသော အမေရိကန်ဘီလျံနာများထက်ပို၍ ဆုံးရှုံးရခြင်းဖြစ်သည်။
၂၀၀၉ ခုနှစ် Forbes ၏ ကမ္ဘာ့ဘီလျံနာစာရင်းတွင် သူသည် ပိုင်ဆိုင်မှုတန်ဖိုး ၃.၄ ဘီလျံဖြင့် အဆင့် ၁၇၈ အထိ ကျဆင်းသွားခဲ့သော်လည်း ၂၀၁၀ တွင် ၁၄.၇ ဘီလျံဒေါ်လာ ကြွယ်ဝမှုတန်ဖိုးဖြင့် ကမ္ဘာ့ ၁၃ ယောက်မြောက် အချမ်းသာဆုံးလူအဖြစ် ပြန်လည်ရောက်ရှိလာခဲ့သည်။
ကညွှတ်ကွင်းမြို့သည် ပဲခူးတိုင်းဒေသကြီး၊ ဖြူးမြို့နယ်တွင် တည်ရှိသည်။
အနီးနားရှိ မြို့များမှာ တောကျွဲအင်းမြို့နှင့် ဖြူးမြို့တို့ ဖြစ်သည်။
ကားလမ်းနှင့် ရထားလမ်း ပေါက်ရောက်ပြီး အခြားသော မြို့နယ် ဒေသများသို့ လွယ်ကူစွာ ကူးလူးသွားလာနိုင်သည့် လမ်းပန်းဆက်သွယ်ရေးကောင်းမွန်သော မြို့တစ်မြို့ ဖြစ်သည်။
ထင်ရှားသည့်ကညွှတ်ကွင်းမြို့သားများမှာ သခင်သန်းထွန်း၊ သူရ ရွှေမန်းတို့ ဖြစ်သည်။
ရန်ကုန်-မန္တလေး မော်တော်ကားလမ်းနှင့် မီးရထားလမ်းသည် ကညွှတ်ကွင်းမြို့မှ ဖြတ်သန်းသွားသည်။
ရန်ကုန်မြို့မှ ကညွှတ်ကွင်းအထိ မီးရထားဖြင့်ဆိုပါက ၁၂၃ မိုင် ကွာဝေးသည်။
ပဲခူးမြို့မှ မြောက်ဘက် မိုင် ၈၀ အကွာတွင် ရှိသည်။
ကညွှတ်ကွင်းမြို့သည် ကိုလိုနီခေတ်ဦးကာလက ကျေးရွာတစ်ရွာအဖြစ်တည်ရှိခဲ့သည်။
လယ်ယာစိုက်ပျိုးရေးလုပ်ငန်းကို အဓိကာထားလုပ်ကိုင်ကြပြီး ရန်ကုန်-မန္တလေးမီးရထားလမ်း ဖောက်လုပ်သောအခါ တစ်စတစ်စ စည်ကားလာကာ မြို့ကလေးအသွင်း ပြောင်းလဲလာခဲ့သည်။
ရန်ကုန်မြို့က ကားလမ်းအတိုင်း မိုင်တိုင် ၁၃၀ တွင်တည်ရှိသည်။
unity စာပေ။
ရန်ကုန် ကိုးကား Category:ပဲခူးတိုင်းဒေသကြီးရှိ မြို့များ Category:မြန်မာနိုင်ငံရှိ မြို့များ။
ဒီမိုကရေစီချဉ်းကပ်မှု ဒီမိုကရေစီဖော်ဆောင်ခြင်း (Democratization) ဆိုသည်မှာ "အာဏာရှင်ဆန်သော အုပ်စိုးမှုစနစ်တစ်ခုမှ ဒီမိုကရေစီကျသော အုပ်စိုးမှုစနစ်တစ်ခုကို ကူးပြောင်းအကောင်အထည်ဖော်သော လုပ်ငန်းစဉ်" ဟုဖွင့်ဆိုသည်။
ဒီမိုကရေစီကို ချဉ်းကပ်နည်း (၃) နည်းရှိသည်။
အများ၏ဆန္ဒကိုရယူကာ အစိုးရကအာဏာကိုကျင့်သုံးခြင်း ၂။
အများလက်ခံနိုင်သောနည်းဖြင့် အာဏာကိုကျင့်သုံးခြင်း ၃။
အများအကျိုးအတွက် အာဏာကိုကျင့်သုံးခြင်းတို့ဖြင့်သာ ချဉ်းကပ်သင့်ပါသည်။
ပြည်သူ့ဆန္ဒကိုလိုက်လျောသည့် ဒီမိုကရေစီတွင် အာမခံချက် (၈) ချက်ရှိရပါလိမ့် မည်။
အဖွဲ့အစည်းများ လွတ်လပ်စွာဖွဲ့စည်းခွင့်၊ အဖွဲ့အစည်းများတွင် လွတ်လပ်စွာ ပါဝင်နိုင်ခွင့် ၂။
လွတ်လပ်စွာ မိမိဆန္ဒကို ထုတ်ဖော်ပြသခွင့် ၃။
လွတ်လပ်စွာ မဲပေးခွင့် ၄။
ပြည်သူ့ဝန်ထမ်းရာထူးအတွက် အရွေးခံပိုင်ခွင့် ၅။